﻿TEATRUL SECOLULUI XXI ÎNTRE UTOPIE ȘI PRAGMATISM Lupta scenică – Resurse informative ale textului dramatic Bogdan LUPEICĂ Rezumat: Problemele pe care le stârnesc manifestările agresive, îndeosebi cele cu caracter antisocial, au existat din totdeauna şi sunt de mare actualitate, mass-media evidenţiind zilnic prezenţa violenţei în societatea noastră sub aspectul ei extrem şi impresionant: asasinate, tâlhării, violuri, atacuri cu mână armată, atentate etc Iată de ce, agresivitatea reprezintă o problemă socială pentru care se aşteaptă o soluţie În acest context, într-o lume caracterizată printr-o creştere a agresivităţii atât la nivelul relaţiilor interpersonale, cât şi la nivelul celor internaţionale, studiul ştiinţific al cauzelor violenţei, precum şi al mijloacelor de a reduce prevalenţa acestora capătă o importanţă majoră Acest aspect ne-a determinat să îl luăm în calcul atât în structurarea luptelor scenice, cât şi în alcătuirea strategiilor didactice Cuvinte cheie: violență, agresivitate, strategii diactice Teatrul tânăr – o nouă dimensiune a dramaticului Diana NECHIT Rezumat: Noțiunile de educație prin teatru, teatru prin publicul tânăr, rolul moralizator al teatrului, teatrul ca acțiune socială au devenit sintagme din ce în ce mai uzitate în spațiul dramatic și spectacular românesc, ceva mai lent decât modelele sale occidentale și nord-americane Realitatea este una mult prea stringentă, agresivă și solicitantă pentru a mai putea fi ignorată de către lumea spectacolului, iar publicul, în special, cel tânăr, are o nevoie acută de identificare cu această realitate din care face parte, pe care nu o mai vrea ocolită, refutată, cosmetizată, ci brutală, invazivă, iar formele teatrale alese respectă convenția teatrală la nivel formal, dar nu neapărat la nivelul discursului Articolul de față își propune o radioscopie a stării de fapt, a unei felii teatrale contemporane, și anume primele încercări consistente de teatru tânăr la Sibiu pe o categorie de vârstă considerată ca fiind problematică în teoria receptării actului artistic, și anume +14 Cuvinte cheie: teatru tânăr, educație prin teatru, teatru social, copil, familie, violență, Sibiu Fascinația gigantescului Construcții utopice pe scena secolului XXI Ioana PETCU Rezumat:Dacă punem în discuție termenul de utopie în teatru, vom observa că el trebuie discutat pe paliere multiple: spații utopice, timp utopic, utopii performative care includ mesaje idealiste Cu certitudine însă, marii vizionari în teatru au căutat să dea contur propriilor lumi utopice, unii dintre ei rămânând doar la planuri și teorii, alții, din ce în ce mai numeroși, beneficiari ai tehnologiilor avansate, realizând în practic visele ce-i neliniștesc Ne-am îndreptat atenția către acei regizori, ei înșiși „vrăjitori” ai scenei, care, alături de scenografi de talent, au adus în fața publicului lumi (și idei) dintre cele mai fanteziste I-am discutat în acest context pe Frank Castorf și Tomaž Pandur Cu toate că în aparență diferiți, și ca mesaj și ca modalitate de exprimare, cei doi fac parte din galeria artiștilor curajoși, provocatori, onirici Dincolo de fascinația colosalului, ușor de remarcat prin puternică amprentă vizuală, aceștia „militează” pentru un teatru al miraculosului și pentru un viitor care nu va epuiza niciodată creativitatea umană Cuvinte cheie: utopii teatrale, scenografie, regie, light design Recitalul actoricesc via cercetarea doctorală Anca-Maria RUSU Rezumat: Organism viu, deci adaptabil, teatrul a experimentat şi continuă să o facă, spaţiul virtualităţii, precum şi extinderea limitelor teatralităţii, reconsiderându-şi mereu modalităţile de expresie, bogat câmp de investigaţie pentru cercetarea actuală Îndreptându-şi atenţia asupra prestaţiei actorului în recital, în cadrul cercetării sale doctorale întreprinse cu asiduitate pe parcursul mai multor ani, Adrian Buliga decupează o arie de cercetare clar conturată, şi anume specificul artei actorului în coordonatele pe care le trasează tehnica şi metodele de lucru în contextul teatrului multimedia, neezitând să repună în discuţie formula „recital actoricesc” Cercetarea sa reprezintă o premieră în spaţiul demersurilor doctorale de la noi Cuvinte cheie: recital, tehnici multimedia, limbaj teatral postmodern, imagine video, Light-Art De la mimul corporal la dans, artă vizuală şi formă abstractă Alba Simina STANCIU Rezumat : Infinitele combinaţii, diversitatea şi tendinţele performative ale secolului XX – care au fixat ca obiectiv abilitatea corpului performerului – au ca „puncte de pornire” un fenomen dezvoltat de mediul artistic francez Mimul corporal şi personajele „cheie” - Jacques Copeau, Étienne Decroux, Jacques Lecoq – accentuează importanţa antrenamentului fizic în procesul construirii tehnicii de interpretare a actorului şi expresie corporală, care „pun corpul într-o formă”1 Continuatorii acestor şcoli extind tehnica mimului corporal către dans, compoziţii sculpturale, către noi abordări ale imaginii teatrale, dar mai presus de toate către formule eficiente ce privesc antrenamentul actorului Cuvinte cheie : Mimul corporal, performance, antrenament, formă, improvizaţie, dans contemporan Imaginări spectaculare de coerciţie sistemică Emanuel-Alexandru VASILIU Rezumat: Articolul de faţă examinează generarea de text dramaturgic de autor în două spectacole aparţinând genurilor teatral şi coregrafic ("Tipografic, majuscul" – 2011, Teatrul Odeon, regie Gianina Cărbunariu şi "Dedublarea" – 2007, UNATC/CNDB, coregrafie Mădălina Dan) Aportul tehnologiei video şi de sonorizare în piesa de teatru, respectiv formele de improvizaţie coregrafică în piesa de dans contemporan sunt analizate din punctul de vedere al raportului dintre categoriile estetic-filosofice propuse şi al contribuţiei la înnoirea limbajului teatral Particularităţile pieselor alese spre analiză suntasociate cu tendinţeeuropene, în vreme ce în sprijinul comunicării dintre artele spectacolului sunt citate exemple din domeniul cinematografiei, cu un accent final pe condiţiile de producţie, care determină forma teatrală Cuvinte cheie: teatru documentar, improvizaţie de contact, dedramatizare, teatru de investigaţie Michael Smith - un fondator al mişcării Off-off Broadway Nic ULARU Rezumat:Următorul articol se bazează pe memoriile nepublicate pe care domnul Michael Smith a avut amabilitatea să mi le transmită, și pe cele două interviuri pe care le-am avut cu domnia sa în decembrie 2015 și ianuarie 2016 Cuvinte cheie: Off-off Broadway, Michael Smith, interviu „A fi artist înseamnă în primul rând a fi liber” Interviu cu Prof univ dr Cristian Pepino Tamara CONSTANTINESCU Rezumat: Regizorul şi profesorul univ dr Cristian Pepino face mărturisiri revistei „Colocvii teatrale” despre viziuni regizorale şi scenografice, despre poveşti şi misterul lor, despre pǎpuşi şi pǎpuşari, despre personalitǎţi ale teatrului românesc de animaţie Cuvinte cheie: Cristian Pepino, regie, teatru de animaţie Maitreyi & Dragostea nu moare într-o nouă formulă scenică convorbire cu regizorul Adrian Roman, S U A Cristina SCARLAT Rezumat:Regizor născut în România și care trăiește la New York, Adrian Roman a studiat filosofia în cadrul unui Masterat la Universitatea din Delhi, India La Columbia University, School of the Arts a obținut un masterat în regia de teatru A predat la Facultatea de Teatru și Televiziune din Cluj- Napoca În România, a montat la Teatrul Național din Cluj, Teatrul de Nord din Satu Mare și la Teatrul din Baia Mare piese de Iasmina Reza (Art), Cehov (Căsătoria), Maitreyi, după romanul lui Mircea Eliade, Shakespeare (Richard al II – lea) În New York a montat Lecția de Eugen Ionescu (Riverside Theatre), He/She de Nanna Mwaluko (Nuyorican Poets Café), The Redevelopment de Vaclav Havel (Columbia University), Hurt de Saviana Stănescu (Manhattan Repertory Theater), Soundwaves: The passion of Noor Inayat Khan de Joe Martin (New York Frienge Festival Official Selection), My Stubborn Tongue de Anna Fishbeyn ( London, SOHO Theater) Cuvinte cheie: Eliade, Maitreyi Devi, Maitreyi, Dragostea nu moare, teatru, Baia Mare, Adrian Roman Dürrenmatt şi vizita absurdului Der Besuch der alten Dame şi En attendant Godot Interferenţe şi conexiuni Alexndra BANDAC Rezumat: Vizita bătrânei doamne, poate cel mai cunoscut text al lui Friedrich Dürrenmatt, cu siguranţă cel mai jucat, reprezintă, din punctul nostru de vedere, un barometru dramaturgic al mijlocului de secol XX Fără a încerca o cantonare a autorului într -o anume ş coal ă sau tendin ţă literar-dramatic ă , nu putem să nu remarcăm anumite similitudini ale acestui text cu alte piese ale unor contemporani lui Dürrenmatt, pe cât de banală putând să pară această supoziţie, pe atât de incitantă fiind, din punctul nostru de vedere Inspirat de Revizorul lui Grogol, preocupat de oglindirea artistică a unor bulversante realităţi socio-politice, fidel tradiţiei dramaturgice şi, în acelaşi timp, un avangardist al conceptelor sintetizate în replicile personajelor sale, Dürrenmatt operează cu o subtilă jonglerie a comicului şi a tragicului în operele sale, în special în cazul acestui text (scris în 1956), unde îmbinarea celor două tendinţe dă naştere unui acut sentiment al grotescului Din acest punct de vedere, dramaturgul elveţian se apropie de Samuel Beckett care, în mod similar, cu doar trei ani înainte (1953), prezenta publicului francez premiera En attendent Godot, spectacol al cărui text avea să dinamiteze gândirea teatrală a secolului XX Unul dintre modalităţile preferate de Beckett în crearea dinamismului dramaturgic este tocmai această continuă pendulare între râs şi plâns, între comic şi tragic, grotescul fiind şi la dramaturgul irlandez unul dintre motivele recurente Pornind de la premisa aceasta, vom încerca să exploatăm interferenţele şi conexiunile dintre textele de teatru semnate de Dürrenmatt şi Beckett, oprindu-ne asupra creaţiilor centrale ale acestora, anume Vizita bătrânei doamne şi En attendent Godot Cuvinte cheie: Friedrich Dürrenmatt, Samuel Beckett, Vizita bătrânei doamne, Așteptându-l pe Godot Pragmatismul american (re)vizitat la Tracy Letts: Acasă în miezul verii pe ecran/ scena teatrului național ieșean Ana-Magdalena PETRARU Rezumat: Acasă în miezul verii de Tracy Letts, dramaturg contemporan premiat (o dată Pulitzer și de cinci ori Tony), se pretează unei interpretări pragmatice sub raportul relațiilor de familie și a conflictului dintre generații Așadar, după o scurtă incursiune în opera mai puțin cunoscută a autorului și încadrarea sa în dramaturgia americană contemporană, ne propunem să aplicăm precepte precum maximă și consecințe pragmatice sau contingența punctelor de plecare textului pus în scenă și ecranizat, fără a stărui asupra diferențelor dintre teatru și film pe care le găsim irelevante scopurilor noastre Nu vom ignora, desigur, nici raportul dintre pragmatismul filosofic și cel critico-literar, cu aplicații genului dramatic, de unde ne extragem metodele Cuvinte cheie: (auto)ficțiune,pragmatism, relații de familie, piesă/film, dramaturgie americană contemporană Parisul lui Matei Vișniec Cristina SCARLAT Rezumat: Parisul lui Matei Vișniec este unul al nostalgiilor, al spectacolului stradal cotidian, al bucuriei de a trăi într-un orizont în care trecut și prezent, poveste și istorie reală se împletesc armonios și viu, colorat Documentarul realizat de TVR Iași în 2015 reprezintă o altă pagină emoționantă semnată direct de un alt mare român stabilit la Paris Cioran, Ionesco, Eliade, Tzara, Brâncuși au respirat acolo și și-au căutat acolo liniștea, libertatea, împlinirea S-au remarcat cu asupra de măsură și s-au dincolo de țară, devenind voci care s-au făcut auzite peste granițele și ale Franței, și ale României Au semnat pagini de glorioase revelații artistice și împliniri, care par cât se poate de firești, cât se poate de în matca generoasă a vieții culturale universale, devenind marcă și simbol de netăgăduit Matei Vișniec, alături de George Banu se adaugă listei de iluștri, firesc, bogat, plin, luminos Amândurora, aplauzelor la scenă deschisă le adăugăm pe cele ale gândului și ale cuvântului Așa cum o face pentru Matei Vișniec și documentarul semnat de Andreea Știliuc, purtând marca TVR Cuvinte cheie: Paris, Matei Vișniec, spectacol, cotidian Jurnal de Festival Anca Doina CIOBOTARU Rezumat: Festivalul este – prin definiție – un spațiu al întâlnirilor, în cadrul căruia toți participanții își demonstrează realizările, fapt ce poate determina transformarea acestui tip de manifestare într-o ipotetică „școală intensivă” Puțini sunt însă cei care au șansa parcurgerii integrale a programului Lupta cu problemele administrative-financiare ale organizatorilor este cu atât mai dură cu cât dimensiunile și standardele vizate cresc Cuvinte cheie: teatru de animație, festival, spectacol, Galați Un „clovn” de elită Mihai Curagău Însemnări pe marginea spectacolului Angajare de clovn de la Teatrul Satiricus - Chișinău Dumitriana CONDURACHE Rezumat: Tragicomedie cu final tragic, Angajare de clovn, prin regia lui Sandu Grecu, dezvăluie calităţile de tragediograf ale dramaturgului Matei Vişniec Pe o construcţie regizorală solidă, un actor de mare talent poartă emoţia întregului spectacol către sală Mihai Curagău este un actor ale cărui talent şi ştiinţă scenică îl fac unul dintre cei mai buni interpreţi ai „clovnului” Peppino, dintr-o piesă devenită clasică în dramaturgia contemporană românească şi universală Cuvinte-cheie: clovn, Angajare de clovn, Mihai Curagău, Matei Vişniec, Sandu Grecu, tragedie Recenzie Odette BLUMENFELD Mihaela Mîrţu, L'Acteur dans les rets de la fiction, Editura Universităţii „Alexandru Ioan Cuza” Iaşi, 2014, pp 317 Invitație la lectură Anca Doina CIOBOTARU Rezumat: Festivalul buzoian GALA VEDETELOR, ajuns la a XIII – a ediție, are o identitate bine conturată; remarc doar faptul că e un festival care invită la lectură Și anul acesta, secțiunea Conferințe/ Lansări de carte a reprezentat un punct forte Programul anunța lansarea a trei cărți: Călătorie pe firul Thaliei, de Tamara Constantinescu, prezentată de Anca Doina Ciobotaru, Muzici și muze, purtând semnătura Mariei Zărnescu, însoțită de dezbaterea cu tema „Musicalul – extravaganță și teatralitate” moderată de Carmen Stanciu și Toca1 se povestește, volum îngrijit și prezentat de Florica Ichim și Măria sa Teofil Vâlcu, volum realiza și prezentat de Ștefan Oprea Foaierul Teatrului „George Ciprian” găzduiește un stand cu cărți și reviste despre și „cu” teatru; biografii, studii, interviuri, cronici, dramaturgie – volumele stau frumos înșiruite în așteptarea lectorului potrivit M ă las ispitită și îmi asum riscul consemnării volumelor lansate în mod oficial Cuvinte cheie: teatru, musical, regie, festival, conferințe